**Հաննա Հիրշ**, ավելի ուշ՝ **Հաննա Պաուլի** (շվեդ.՝ Hanna Pauli, հունվարի 13, 1864(1864-01-13)[…], Ստոկհոլմ, Շվեդիա - դեկտեմբերի 29, 1940(1940-12-29)[…], Nacka församling, Նակկա, Ստոկհոլմի լեն, Շվեդիա), շվեդ նկարչուհի, նկարել է հիմնականում կենցաղային ժանրում և դիմանկարներ։

Կենսագրություն
--------------

Հաննա Հիրշ-Պաուլին ծնվել է 1864 թվականի հունվարի 13-ին Ստոկհոլմում, երաժշտական հրատարակիչ Աբրահամ Հիրշի (Abraham Hirsch) ընտանիքում, նրա հորեղբայրը՝ Ադոլֆ Հիրշը (Adolf Hirsch) բնանկարիչ էր։ Հաննան սկսել է գեղանկարչություն ուսումնասիրել տասներկու տարեկան հասակից։

Մանուկ հասակից Հաննան ընկերություն է արել Եվա Բոննիերի հետ (Eva Bonnier, 1857-1909), նրանք միասին որոշել են դառնալ նկարչուհիներ։ Սկզբում միասին սովորել են Ստոկհոլմի Օգոստոս Մալմստրոմի անվան (Օգոստոս Մալմստրոմ, 1829-1901) կանանց արվեստի դպրոցում, որտեղ Հաննան ընդունվել է 1880 թվականին։ Մեկ տարի անց Հաննան ընդունվել է Ստոկհոլմի Շվեդիայի գեղարվեստի թագավորական ակադեմիա, որտեղ նույնպես սովորել է Բոննիերի հետ։ Նրանց համակուրսեցին է եղել նաև Կարին Բերգուն, որն այդ ժամանակ Կարլ Լարսսոնի նախկին կինն էր։

Պաուլի Վիլլան, Հաննա Պաուլի ստուդիան, 1906
1885 թվականին Հաննան «Ճրագի տակ» նկարի համար Թագավորական ակադեմիայից ստացել է ոսկե մեդալ և արտերկրում ուսումը շարունակելու համար կրթաթոշակ։ Նույն տարվա աշնանը, Հաննան, Եվայի ընկերակցությամբ մեկնել է Փարիզ, որտեղ ընդունվել է Կոլարոսի ակադեմիա։ Այնտեղ 1885-1887 թվականներին սովորել է Պասկալ Դանյան Բուվրեի և Ռաֆայել Կոլլինի արհեստանոցում։ 1886 թվականին Բարբիզոնում հանդիպել է իր ապագա ամուսնուն՝ նկարիչ Գեորգ Պաուլիի հետ։

1887 թվականին Հաննան և Գեորգը ամուսնացցել են և Իտալիայու անցկացրել իրենց մեղրամիսը։ 1889 թվականին Փարիզում կայացած համաշխարհային ցուցահանդեսում Հաննա Հիրշ-Պաուլին մեդալ է ստացել «Ընկերներ» աշխատության համար։

1905 թվականին Հաննա և Գեորգ Պաուլիները վիլլա են կառուցել Նակա մունիցիպալիտետում, որտեղ յուրաքանչյուրն ունեցել է իր սեփական ստուդիան, բնակվել են հենց վիլլայում։ Ունեցել են երեք երեխա. Տորստենը (1889), Գեորգը (1891) և Ռութը (1896)։ 1940 թվականին, նրաց որդի Գեորգն իր կնոջ՝ Լիզայի հետ, զոհվել է ավտովթարից։

Իր ստեղծագործական կյանքի ընթացքում նկարիչ Հաննա Հիրշ-Պաուլին ստեղծել է արվեստագետների և գրողների մի շարք դիմանկարներ, որոնք հիմնականում իր և ամուսնու ընկերներն էին։ Նրանց թվում էին նկարիչ Կարլ Նորդստրեմը (1890 թ. գտնվում է Բոննիերի, Ստոկհոլմի դիմանկարների հավաքածուում), գրող Վերներ ֆոն Հեյդենստամը, գրող Սելմա Լագերլյոֆը (1932, Ազգային թանգարան), խմբային` «Ընկերներ» դիմանկարում (1907 թ. Ազգային թանգարան) նույնպես պատկերել է իրենց ընկերոջը` գրող Էլլեն Կեյին։

1935 թվականին Գեորգ և Հաննա Պաուլի զույգը Յոնկոպինգի քաղաքային արվեստի թանգարանին է նվիրել նկարների հավաքածու։ Հաննա Հիրշ-Պաուլին մահացել է 1940 թվականի դեկտեմբերի 29-ին Շվեդական Սոլնա համայնքում։

Այժմ նկարչի աշխատանքները գտնվում են Յոնկոպինգի արվեստի թանգարանում, Շվեդիայի ազգային թանգարանում, Գյոթեբորգի արվեստի թանգարանում, Բոննիեր ընտանիքի արվեստի գործերի մասնավոր հավաքածուում։

Հիշատակ
-------

Ստոկհոլմի հարավ-արևմուտքում գտնվող փողոցներից մեկը նկարչի անունով անվանակոչվել է Հաննա Պաուլի փողոց։ Քաղաքի այս տարածքում կան նաև շատ այլ փողոցներ, որոնք անվանվել են 20-րդ դարի առաջին կեսին հայտնի կանանց պատվին։

Պատկերասրահ
-----------

* Վեննի Սոլդան նկարչուհու դիմանկարը, 1887թ.:Վեննի Սոլդան նկարչուհու դիմանկարը, 1887թ.:
* Հաննա Հիրշ, «Հերդա», 1891թ.:Հաննա Հիրշ, «Հերդա», 1891թ.:
* Հաննա Հիրշ, «Ընկերներ», 1885թ.:Հաննա Հիրշ, «Ընկերներ», 1885թ.:
* Գեորգ Պաուլիի դիմանկարը, մոտ.՝ 1910թ.:Գեորգ Պաուլիի դիմանկարը, մոտ.՝ 1910թ.:
* Վերներ ֆոն Հեյդենստամ, 1896թ.:Վերներ ֆոն Հեյդենստամ, 1896թ.:
* Նախաճաշի ժամանակը. 1887 թ. Շվեդիայի ազգային թանգարան, Ստոկհոլմ:*Նախաճաշի ժամանակը*. 1887 թ. Շվեդիայի ազգային թանգարան, Ստոկհոլմ:

Ծանոթագրություններ
------------------

1. 1 2 3 4 5 6 7 8 9 10 11  Hanna Pauli (շվեդերեն) — 1917.
2. 1 2 3 4  Շվեդիայի մահվան գիրքը
3. 1 2 3 4  RKDartists (նիդերլ.)
4. 1 2 3  Շվեդիայի 1880 թվականի մարդահամար (շվեդերեն) — Riksarkivet.
5. 1 2 3  Hanna Pauli
6. 1 2  Nacka kyrkoarkiv, Död- och begravningsböcker, SE/SSA/1542/F I/6 (1938-1949), bildid: 00023286\_00039
7. ↑  Շվեդիայի Ազգային թանգարանի նկարիչների ցանկ — 2016.
8. ↑  She formally changed her name at marriage but signed paintings under her maiden name even after that. In her book on Eva Bonnier and Hanna Hirsch/Pauli (1999), Margareta Gynning uses the form **Hirsch-Pauli** throughout.

Գրականություն
-------------

* Gynning, Margareta: "Pauli, Hanna", *Svenskt biografiskt lexikon*, 28, pp. 746–749
* Gynning, Margareta: *Det ambivalenta perspektivet: Eva Bonnier och Hanna Hirsch-Pauli i 1880-talets konstliv*, Stockholm: Bonnier, (Diss. Uppsala University), 1999.
* Hansen, Vibeke Waallann, Women Artists in Paris 1850-1900, p. 76-77.
* Hanna Pauli
* Гетеборгский музей, каталог.

Արտաքին հղումներ
----------------

* Կենսագրություն @ *Svenskt Biografiskt Lexikon*-ում
* Հաննա Պաուլի աշխատանքները @ ArtNet-ում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հաննա Հիրշ-Պաուլի» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Filmportal · RKDartists |
|  |
| Բառարաններ և հանրագիտարաններ | Մեծ նորվեգական · Շվեդական կենսագրական |
|  |
| 

|  Չափորոշչային վերահսկողություն |
| --- |
|  |
| BIBSYS: 2060539 · BNF: 14522427m · GND: 120724162 · ISNI: 0000000083545196 · LCCN: n98107033 · NTA: 202485226 · NUKAT: n2017175933 · LIBRIS: 203663 · SUDOC: 253207770 · VIAF: 700149198206874940003 · ULAN: 500064215 · WorldCat VIAF: 700149198206874940003 |

 |

 |